Jinghpaw mung sinna dingdung maga de majan law jat wa nga ai
2017-12-10 01:16:07 daihpang:hpungmai dinglun:0 gahtawk:
Rau shani sha, Shanglawt Dapba ( 2 ) maga de mung, Myen hpyenhpung ni Shanglawt Dapdung ( 20 ) hpyenhpung ni nga ai Nawnghkam Bum maga de shamu shamawt lung wa ai majaw, Shanglawt hpyenhpung ni bawm hte hkap shingla dem bun dat ai nhkan e, Myen hpyenhpung ni sinat hkrup mara gap dumbre shadam dat nna, Hpakant maga de nna yu wa ai Jinghpaw la langai hpe pai lata kaw pala dingtset hkra ya ai.
Shata man 12 praw 8 ya shani shatung hkying 1 e chyen hta, Shanglawt Dapdung ( 20 ) hpyenhpung ni Lawa, kumtsai Yang mare baw na kanoi sun kaw du shang wa ai Myen hpyen hpung ni hpe sa htim gap dat nna, Myen hpyenhpung ni gaw dai shana hkying 7 hta, Kumtsai Yang mare uphkang salang hte hpung woi sara ni hpe KBC nawku jawng kaw shaga gahkyin la nna, Shanglawt ni hpe gaw nanhte tsun yang she lu ai, sinat bawm nsen ngoi ai hpe n na mayu ai, matut nna bai ngoi wa ai lam ni byin wa jang, nanhte a mare gaw hten mat na re nga nna jahkrit shari ma ai da.
Maten ya yang, Myen hpyenhpung n-gun ( 50 ) daram Kumtsai Yang mare na KBC nawku jawng wang kaw shara jahkrat nna nga nga ma ai. Bai nna, Lawa mare kaw nna kumtsai Yang de htu jat lung wa ai mung dingyang naw rai nga ma ai
.
Edit lithkam: Maling Utu
kac_Latn kac_Latn kac_Latn kac_Latn kac_Latn unk kac_Latn